Document ID: 32014D0736

DEĊIŻJONI TA' IMPLIMENTAZZJONI TAL-KUMMISSJONI
tat-22 ta' Ottubru 2014
li tikkoreġi l-Anness tad-Deċiżjoni ta' Implimentazzjoni tal-Kummissjoni 2014/461/UE dwar deroga temporanja mid-Deċiżjoni tal-Kunsill 2013/755/UE, rigward ir-regoli ta' oriġini tal-gambli u gambli kbar, li huma ppreparati u ppreżervati, ġejjin mill-Groenlandja
(2014/736/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Deċiżjoni tal-Kunsill 2013/755/UE tal-25 ta' Novembru 2013 dwar l-assoċjazzjoni tal-pajjiżi u t-territorji barranin mal-Unjoni Ewropea (“Deċiżjoni dwar l-Assoċjazzjoni Barranija”) (1), u b'mod partikolari l-Artikolu 16 tal-Anness VI tagħha,
Billi:
(1)
Fil-verżjonijiet lingwistiċi kollha tad-Deċiżjoni ta' Implimentazzjoni tal-Kummissjoni 2014/461/UE (2), tħalliet barra parti min-Numru tal-Ordni indikat fit-tabella fl-Anness ta' dik id-Deċiżjoni għall-oġġetti koperti mid-deroga mid-Deċiżjoni 2013/755/UE. In-Numru tal-Ordni sħiħ għandu jkun 09.0691.
(2)
L-operaturi tal-Unjoni ma jisgħux jirrikorru għall-benefiċċju tal-kwota tariffarja mingħajr ma jiddaħħal in-Numru tal-Ordni preċiż fil-Kaxxa 39 tad-Dokument Amminstrattiv Singolu msemmi fl-Artikolu 205(1) tar-Regolament tal-Kummissjoni (KEE) Nru 2454/93 (3) flimkien mal-kodiċi tat-trattament korrispondenti fil-Kaxxa 36.
(3)
Id-Deċiżjoni ta' Implimentazzjoni 2014/461/UE daħlet fis-seħħ fil-15 ta' Lulju 2014 iżda ġiet applikata retroattivament mill-1 ta' Jannar 2014. Din id-Deċiżjoni għandha għalhekk tapplika retroattivament mill-1 ta' Jannar 2014.
(4)
Sabiex jiġu evitati konsegwenzi ekonomiċi bla bżonn għall-operaturi, jeħtieġ li jkun żgurat id-dħul fis-seħħ imminenti sabiex l-operaturi tal-Unjoni jkunu jistgħu jirrikorru għall-benefiċċju tal-kwota tariffarja fl-iqsar żmien possibbli.
(5)
Id-Deċiżjoni ta' Implimentazzjoni 2014/461/UE għandha għalhekk tiġi emendata skont dan.
(6)
Il-miżuri stipulati f'din id-Deċiżjoni huma skont l-opinjoni tal-Kumitat tal-Kodiċi Doganali,
ADOTTAT DIN ID-DEĊIŻJONI:
Artikolu 1
Fit-tabella fl-Anness tad-Deċiżjoni ta' Implimentazzjoni 2014/461/UE, in-Numru tal-Ordni “09.xxxx” huwa sostitwit bi “09.0691”.
Artikolu 2
Din id-Deċiżjoni għandha tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.
Għandha tapplika mill-1 ta' Jannar 2014.
Magħmul fi Brussell, it-22 ta' Ottubru 2014.

Labels: 3
18
15
6